b'\n_START_ARTICLE_\nOpiumsvalmue\n_START_SECTION_\nBrukt som r\xc3\xa5stoff\n_START_PARAGRAPH_\nMorfin fra opiumsvalmuen blir ogs\xc3\xa5 brukt som r\xc3\xa5stoff for produksjon av heroin. Planten blir derfor dyrket i stor skala i enkelte asiatiske land, i de senere \xc3\xa5r s\xc3\xa6rlig i Afghanistan.\n_START_SECTION_\nAnnen bruk\n_START_PARAGRAPH_\nOpiumsvalmuen blir ogs\xc3\xa5 dyrket til mer sosialt aksepterte form\xc3\xa5l, som produksjon av valmuefr\xc3\xb8 til bruk i bakerier p\xc3\xa5 br\xc3\xb8d og rundstykker, og som prydplante i hager (i land som tillater dette). I Norge er lovlig \xc3\xa5 dyrke til prydform\xc3\xa5l, men bruk til selvmedisinering vil v\xc3\xa6re straffbart og rammes av narkotikalovgivningen.\n_START_SECTION_\nMytologi\n_START_PARAGRAPH_\nValmuekranser ble brukt ved flere guder, men vanligst ved s\xc3\xb8vnens gud, Hypnos, den romerske Somnus og dennes s\xc3\xb8nn Morfeus, dr\xc3\xb8mmenes representant. I tillegg var d\xc3\xb8dens gud Thanatos og romernes Mors ofte prydet med valmuekranser.'